Ego tam futuris quam presentibus notum fieri volo quod domna Ermengardis de Villamauri uxor domni Henrici de Triagno dedit in elemosinam Petro abbati Vallis lucentis et fratribus inibi Deo servientibus quicquid habebat in territorio de Corgenaio, in plano et in bosco. Hoc donum ecclesie Vallis lucentis factum laudaverunt filii ejus Henricus et Arnulfus, filia quoque ejus Elisabet. Hujus rei testes fuerunt : domnus Dierus de Berneriis, Arnulfus Buisun, Odo Albus et Radulfus et Drogo frater ejus de Ferrariis. Quod ut ratum permaneret sigilli mei attestatione firmavi.